Here is a page extracted from Wikipedia that may contain CSS, HTML, and a lot of unformatted text.

Title: York
Content: York ye una ciudat  d'Anglaterra, en o condau de Yorkshire y en a rechión d'o Yorkshire y Humber‎. En ista ciudat se troba o forcallo entre os ríos Ouse y Foss. A ciudat ha chugau un important papel en os suyos 2000 anyos d'historia.

Fue fundada como Eboracum en l'anyo 71 d. C. por os romanos y la convirtioron en una d'as dos capitals d'a Britania romana. Mientres ixe periodo, grans figuras estioron asociadas a ista ciudat, como Constantín I. Tot l'Imperio Romano fue gubernau dende York por Septimio Severo mientres un periodo de dos anyos.

Dimpués arribarían os anglos. A ciudat fue clamada Eoferwic y se convirtió en a capital d'o Reino de Northumbria. Os vikingos prenioron a ciudad en o 866, renombrando-la como Jórvic (d'on procede l'actual nombre). Mientres iste periodo de dominio vikingo estió a capital d'o reino d'o mesmo nombre, dominando muito más que o norte d'Anglaterra. Arredol de l'anyo 1000 pasó a decir-se definitivament York.

Ricardo II deseyó convertir a York en a capital d'Anglaterra, pero fue depuesto antis. Dimpués d'a guerra d'as Dos Rosas, York alochó a o consello d'o norte, y fue considerada a capital d'o norte. Isto nomás duraría una decada, a de 1660, por o declive d'a ciudat. Manimenos, York estió a capital d'o condau de Yorkshire, a o que prestó o suyo nombre. A provincia de York ye una d'as dos provincias d'a iglesia anglicana, chunto con a de Canterbury.

Ciudaz achirmanadas 
A ciudat de York ye achirmanada con:
  Dijon, Francia, dende 1953.
  Münster, Alemanya, dende 1957.
  Potosí, Bolivia, dende 1987.

Se veiga tamién 
 Pernil de York
 Reino vikingo de York

Vinclos externos 

  Pachina web oficial municipal

Localidaz d'Anglaterra